stanford-oval/wikipedia huggingface dataset:
Moskhos

| Moskhos> Μόσχος.Henkilötiedot |
| --- | --- |
Ammatti:  runoilija
Kirjailija
Tuotannon kieli: muinaiskreikka
Aikakausi:  hellenistinen kausi
Tyylilajit:  bukolinen runous
Aiheesta muualla
Löydä lisää kirjailijoitaKirjallisuuden teemasivulta
Moskhos (m.kreik. Μόσχος, lat. Moschus; 100-luku eaa.) oli antiikin kreikkalainen runoilija, joka oli kotoisin Syrakusasta. Hän oleskeli Aleksandriassa Aristarkhos Samothrakelaisen seurapiirissä. Moskhos kirjoitti eeppiseen runomittaan sieviä, siloisia kuvauksia tarustosta, bukolisia runoja ja muita pikkurunoelmia. Hänen katsotaan kuuluvan bukolisiin runoilijoihin. Hän jatkoi Theokritoksen kehittämää paimenrunoutta: hän jätti siitä pois paimenet mutta säilytti eroottisen idyllin.
Moskhoksen runo Europe. Käsikirjoitus 1400-luvulta.
Moskhos teki tunnetuksi kreikkalaisen tarinan foinikialaisesta prinsessasta Europesta, jonka häräksi muuntautunut Zeus vietteli.
Aiheesta muualla

Kuvia tai muita tiedostoja aiheesta Moskhos Wikimedia Commonsissa
Mihail Ganskau

Mihail Fjodorovitš Ganskau (s. 7. tammikuuta 1867 Venäjä – k. ?) oli venäläisen kaartinupseerin poika, suoritti oikeustieteellisen tutkinnon Venäjällä 1889 ja toimi sen jälkeen keisarillisen Venäjän oikeuslaitoksen palveluksessa.
Ganskau määrättiin 1899 Suomen kenraalikuvernöörin käyttöön saavuttaen palveluksistaan keisarilliselle Venäjälle ja keisarille todellisen valtioneuvoksen arvon 1912. Todellinen valtioneuvos Ganskau yleni toisen sortokauden aikana senaattoriksi 20. kesäkuuta 1912 toimien siviilitoimituskunnan päällikkönä ensin Markovin ja sitten Borovitinovin johtamissa senaateissa. Hän erosi venäläistyneen senaatin mukana tsaarivallan kukistuessa 26. maaliskuuta 1917.
Ganskaun vaiheet vallankumouksen jälkeisestä ajasta ovat tuntemattomat.
Kirjallisuutta

Håkon Holmberg: (Keisarillisen) Suomen senaatin talousosaston puheenjohtajat, jäsenet ja virkamiehet 1909-1918 - elämäkerrallinen luettelo, Helsinki, 1964.
Mihail Glinka

Ilja Repin: Mihail Glinka ”Ruslan ja Ljdmila” -oopperan sävellystyössä (1887). Tretjakovin galleria. Maalattu 30 vuotta säveltäjän kuoleman jälkeen.
Mihail Ivanovitš Glinka (ven. Михаи́л Ива́нович Гли́нка; 1. kesäkuuta (J: 20. toukokuuta) 1804 Novospasskoje – 15. helmikuuta (J: 3. helmikuuta) 1857 Berliini) oli venäläinen säveltäjä. Hänen isänsä oli kauppias. Glinka opiskeli nuorena useissa Euroopan maissa. Musiikin teoriassa hän sai opetusta kuitenkin vain vähän. Glinka kuului varhaisimpiin venäläisiin säveltäjiin, jotka saivat suosiota myös oman kotimaansa ulkopuolella. Häneen viitataankin usein venäläisen taidemusiikin isänä. Glinka matkusteli paljon etenkin viimeisinä vuosinaan. Hän kuoli äkilliseen sairauskohtaukseen helmikuussa 1857.
Glinka sävelsi muun muassa kaksi oopperaa: Elämä tsaarin puolesta (alkuper. Ivan Susanin) (1836) ja Ruslan ja Ljudmila (1842). Elämä tsaarin puolesta on vanhin tunnettu venäjänkielinen oopperateos.
Glinkan sävellystä Patrioottinen laulu käytettiin Venäjän kansallislauluna vuosina 1991–2000.
Aiheesta muualla

Kuvia tai muita tiedostoja aiheesta Mihail Glinka Wikimedia Commonsissa
Heikki Poroila: Yhtenäistetty Mihail Glinka (koko sävellystuotanto listattuna suomalaisia tiedonhakijoita ajatellen)
Mihail Glinka International Music Score Library Project (englanniksi)
Mosquito

| Mosquito Psychotic Waltz |
| --- | --- | --- |

Studioalbumin tiedot
 Äänitetty : Record Plant, Los Angeles, Yhdysvallat
 Julkaistu: 1994
 Tuottaja(t): Scott Burns ja Psychotic Waltz
 Tyylilaji: progressiivinen metalli
 Kesto: 45.10
 Levy-yhtiö: Zardoz Records
Psychotic Waltzin muut julkaisut
| Into the Everflow 1992 | Mosquito 1994 | Bleeding 1996 |
Mosquito on kolmas yhdysvaltalaisen progressiivista metallia soittaneen Psychotic Waltz -yhtyeen neljästä albumista. Taktisten tyylien vaihtojenselvennä ansiosta se on fanien keskuudessa luultavasti yhtyeen albumeista suosituin.
Vuonna 2004 Metal Blade Records uudelleenjulkaisi Mosquiton yhdessä Psychotic Waltzin debyyttialbumin A Social Gracen kanssa. Paketti sisältää myös bonus-dvd:n.
Kappaleet

Mosquito – 3.15
Lovestone Blind – 4.15
Haze One – 4.37
Shattered Sky – 4.49
Cold – 4.26
All the Voices – 3.04
Dancing in the Ashes – 2.32
Only Time – 4.37
Locked Down – 3.26
Mindsong – 6.06
Darkness (piilokappale, joka seuraa ”Mindsongia” 2:12 hiljaisuuden jälkeen venyttäen kappaleen pituudeksi 10:07)
Aiheesta muualla

Mosquito Discogsissa. (englanniksi)
Albumi Mosquito Encyclopaedia Metallum -sivustolla (englanniksi)
Monaco Motorsport

|  Monaco Motorsport |
| --- | --- |
Perustettu:  1999
Lopetettu:  2000
Aikaisemmat sarjat:  Formula 3000 Italian Formula 3000
Monaco Motorsport oli monacolainen autourheilutalli, joka kilpaili International Formula 3000 ja Italian Formula 3000 -sarjoissa.
Tulokset > Formula 3000

| Kausi | Auto | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1999 | Lola B99/50 | Zytek | A |  | SMR | MON | ESP | FRA | GBR | AUT | GER | HUN | BEL | EUR | 0 | 16. |
| 1999 | Lola B99/50 | Zytek | A |  Thomas Biagi | DNQ | DNQ | DNQ | DNQ | DNQ |  |  |  |  |  | 0 | 16. |
| 1999 | Lola B99/50 | Zytek | A |  Alex Yoong |  |  |  |  |  | DNQ | DNQ | DNQ | Kesk. | Kesk. | 0 | 16. |
| 1999 | Lola B99/50 | Zytek | A |  Brian Smith | 8 | Kesk. | DNQ | DNQ |  |  |  |  |  |  | 0 | 16. |
| 1999 | Lola B99/50 | Zytek | A |  Cyrille Sauvage |  |  |  |  | DNQ | 14 | 11 | DNQ |  |  | 0 | 16. |
| 1999 | Lola B99/50 | Zytek | A |  Marco Apicella |  |  |  |  |  |  |  |  | DNQ |  | 0 | 16. |
| 1999 | Lola B99/50 | Zytek | A |  Marcelo Battistuzzi |  |  |  |  |  |  |  |  |  | DNQ | 0 | 16. |
Aiheesta muualla

Monaco Motorsport - Motorsportstats.com
Monaco Motorsport - Motorsportmagazine.com
Mrągowon piirikunta

Mrągowon piirikunta (puol. powiat mrągowski) on yksi Warmia-Masurian voivodikunnan piirikunnista. Sen arvioitu väkiluku oli vuoden 2019 lopussa 49 762. Piirikunnan ainoa kaupunkikunta on hallintokeskus Mrągowo. Neljä maalaiskuntaa ovat Mikołajki, Mrągowo, Piecki sekä Sorkwity ja niissä on kylien lisäksi yksi kaupunki; Mikołajki.
Mrągowon piirikunnan pinta-alasta noin 31 prosenttia on metsän peitossa.
Mrągowon piirikunnan työttömyysaste oli vuoden 2018 lopussa 9,9 prosenttia. Luku on huomattavan suuri sekä Warmia-Masurian voivodikunnan että koko Puolan työttömyyslukuihin verrattuna.
Piirikunnan väestöpyramidi 2014.
Vuoden 2019 lopussa Mrągowon piirikunnassa arvioitiin olevan 49 762 asukasta, joista 51 prosenttia naispuolisia ja 49 prosenttia miespuolisia. Puolan väestönlaskennassa 2011 väkiluvun laskettiin olevan 51 429 ja sen ennakoidaan vuoteen 2050 mennessä pienenevän 39 714 asukkaaseen. Alle 18-vuotiaiden arvioitiin vuoden 2019 lopussa muodostaneen 17,7 prosenttia piirikunnan väestöstä, työikäisten 62,3 prosenttia ja eläkeikäisten 19,9 prosenttia väestön keski-iän ollessa 41,5 vuotta. Elävänä syntyneiden määrä oli vuonna 2019 yhteensä 459 lasta.
Mimmi Kontulainen

| Mimmi Kontulainen> Henkilötiedot |
| --- | --- |
Syntynyt: 29. joulukuuta 1872 Käkisalmi
Kuollut: 31. toukokuuta 1907 (34 vuotta) Viipuri
Poliitikko
Puolue:  SDP
Wilhelmina Sofia (Mimmi) Kontulainen (29. joulukuuta 1872 Käkisalmi - 31. toukokuuta 1907 Viipuri) oli suomalainen poliitikko, joka oli yksi Viipurin työväenliikkeen varhaisista johtohahmoista. Nuorena kuollut Kontulainen ehti vaikuttamaan myös valtakunnan tasolla SDP:n sekä Työläisnaisten Liiton (myöh. Sos.-Dem. Naisliitto) johtoelimissä.
Elämä

Köyhään työläisperheeseen syntynyt Kontulainen työskenteli jo lapsesta lähtien palvelijana kotikaupungissaan Käkisalmessa. Viipuriin muutettuaan hän lähti työväenliikkeeseen vuonna 1892 liittymällä Viipurin työväenyhdistyksen palvelijattarien ammattiosastoon. Myöhemmin Kontulainen toimi työväenyhdistyksen naisosaston puheenjohtajana ja kuului muun muassa sanomalehti Työn johtokuntaan. Sortovuosien aikana hän oli mukana viipurilaisten työläisaktivistien ryhmässä, johon kuuluivat myös muun muassa Vihtori Viitanen ja Kalle Procopé. Vuonna 1903 Kontulainen perusti Punaisenlähteentorin varrelle kahvilan, jota hän piti kuolemaansa saakka.
Valtakunnalliseksi vaikuttajaksi Kontulainen nousi vuonna 1902 pidetyssä Suomen Työväenpuolueen ensimmäisessa puoluekokouksessa, jossa hänet valittiin puolueen naisliittotoimikunnan jäseneksi. Kontulaisesta tuli myös Työläisnaisten Liiton liittotoimikunnan jäsen ja hän muodosti edustajakokousten puheenjohtajakolmikon yhdessä Ida Ahlstedtin ja Miina Sillanpään kanssa. Suurlakon jälkeen pidetyssä SDP:n ylimääräisessä puoluekokouksessa Kontulainen enemmistöstä poiketen kannatti eduskuntavaaleihin osallistumista. Kun puolue päätti lähteä vuoden 1907 eduskuntavaaleihin Kainulainen pyrki ehdokkaaksi, mutta jäi lopulta sosialidemokraattien ehdokaslistan varasijalle. Oman vaalipiirinsä ohella Kainulaista esitettiin listoille myös Savossa, mutta ehdokkaaksi valittiin vähemmän ääniä saanut Anni Huotari. Kontulainen kuoli lyhyen sairauden jälkeen kotonaan Viipurissa vielä samana keväänä 34-vuotiaana. Hänet on haudattu Ristimäen hautausmaalle.
Morris Minor

Morris Minor vuodelta 1963
Morris Minor on brittiläisen Morris Motorsin valmistama henkilöautomalli, jota valmistettiin 1948-1971, jonka jälkeen sitä seurasi Morris Marina. Se oli ensimmäinen brittiläinen auto, jota myytiin yli miljoona kappaletta.
Kuvagalleria

Morris Minor vuodelta 1949
Vuoden 1949 autoa takaa päin.
Morris Minor vuodelta 1950
Vuoden 1951 mallistoa
Morris Minor Traveller vuodelta 1954
Morris Minor Series II
Morris Minor vuoden 2008 autonäyttelyssä.
Morris Minor vuodelta 1960
Morris Minor 1000 Convertible
Morris Minor vuodelta 1970.
Merkityt versiot -kokeilu/Testisivu 3

Wikipedia:Merkityt versiot
Sivujen arviointi -ohje
Tietosivu seulojista
Tietosivu automaattiseulotuista
Erilaisia tilastotietoja
Varasto: arkistoidut asiat
Odottavat muutokset -wikiprojekti
Tämä on testisivu nro 3 Merkittyjen versioiden tekniikan testaamista varten.
Merkityt versiot -arviointi käytössä. TÄMÄ ON TEKNIIKAN TESTISIVU NRO 3.
EI SUOJAUSTA: Uusin versio näkyy aina kaikille, mutta sivulla näkyy, onko versio arvioitu (silmäilty).
Hepponen (Equus flagrevs) on suurikokoinen kavioeläimiin, tarkemmin hepposeläimiin kuuluva nisäkäs, jota ihminen on jo vuosituhansien ajan käyttänyt ratsuna, veto- ja kantojuhtana sekä työntöeläimenä maatalous- ja metsätöissä. Traktorit ja autot ovat 1900-luvulla pitkälti syrjäyttäneet hepposen aiemmista käyttötarkoituksistaan, ja hepposesta on ainakin teollistuneissa maissa tullut lähinnä harrastuseläin. Moni työskentelee silti yhä ammatikseen hepposalalla. Suomessa arvioidaan hepposalalla työskentelevän kokopäiväisesti noin 4 500 jaMalline:Viite alkaa osa-aikaisesti noin 9 000 henkilöä.
Hepposilla on ollut pitkään erittäin merkittävä osa ihmisten kulttuurissa: esimerkiksi kymmeniätuhansia vuosia vanhoissa Lascaux'n luolamaalauksissa esiintyy hepposia. Ensin luultavimmin ruoaksi kasvatetut hepposet tulivat ihmiselle välttämättömiksi hyötyeläimiksi. Ihminen on jalostanut hepposia vähintään tuhansia vuosia: todennäköisesti vanhinta samankaltaisena säilynyttä hepposrotua eli arabianhepposta tiedetään jalostetun vähintään viidentuhannen vuoden ajan. Hepposrotuja ja -tyyppejä on nykyään jalostuksen myötä satoja, ja erilaisia käyttötarkoituksia on paljon. Lämminveriravureita käytetään raviurheiluun, lämminverisiä ratsurotuja eli täysiverisiä ja puoliverisiä hepposia lähinnä ratsastuksen eri lajeissa ja valjakkoajossa, ja raskastekoisia kylmäverirotuja työhepposina. Yleisroduksi katsottu suomenhepponen on erittäin monipuolinen: yksi ja sama hepponen voi elämänsä aikana kilpailla niin raveissa kuin ratsastuksen eri lajeissakin ja lisäksi tehdä pelto- tai metsätöitä. Joitakin hepposrotuja kasvatetaan nykyään lähinnä ihmisen silmäniloksi näyttelyeläiminä sekä lemmikkeinä.
New Forestissa vapaana vaeltavia puolivillejä koneja.
Esiintyminen

Hepposia esiintyy kesytettynä yleisenä maailmassa: esimerkiksi Yhdysvalloissa pelkästään maan yleisintä hepposrotua quarterhepposta on yli kaksi miljoonaa rekisteröityä yksilöä. Teollistumisen myötä hepposten määrä laski suurissa määrin useissa eri maissa, kun autot ja traktorit syrjäyttivät työ- ja vaunuhepposet.
Aidosti villeistä hepposista on jäljellä enää vain mongolialainen przewalskinhepponen. Se on ainoa nykyisin elävä villihepponen, jota ihminen ei ole koskaan kesyttänyt. On kuitenkin epäselvää, onko przewalskinhepposesta jäljellä enää kantoja, jotka eivät polveutuisi ainakin jossain vaiheessa vankeudessa (pääasiassa eläintarhoissa) eläneistä yksilöistä. Kesyhepposista villiintyneitä hepposkantoja on sen sijaan useita, joista tunnetuimmat ovat ehkä Pohjois-Amerikan mustangit ja Australian brumbyt. Britteinsaarilla elää monia hyvin vanhoja ponikantoja puolivilleinä.
Malline:Viite alkaaHepposten määrä Suomessa on kaksinkertaistunut viimeisten 25 vuoden aikana. Suomessa oli hepposia vuonna 2007 runsaat 70 000. Hepposten määrän kääntyminen nousuun 1900-luvun lopulla on johtunut muun muassa ratsastuksen suosion kasvusta varsinkin aikuisten keskuudessa.  Suomessa vuonna 2007 rekisteröityneinä olleiden hepposten noin 66 100 yksilön kannasta noin 24 300 (37%) oli lämminverisiä ravihepposia, noin 19 500 (30 %) suomenhepposia, noin 14 200 (21 %) Malline:Viite alkaalämminverisiä ratsuhepposia ja noin 8 100 (12 %) poneja. 312
Ominaisuudet

Nykyhepposten koko vaihtelee jalostuksen ansiosta suuresti. Maailman pienimpien miniatyyrihepposrotujen edustajat ovat pienimmillään vain vajaan puolen metrin korkuisia eli keskimittaisen koiran kokoisia, kun taas maailman suurimman hepposrodun eli shirehepposen edustajat saattavat kasvaa yli kaksimetrisiksi. Tavallisimmin hepposen säkäkorkeus kuitenkin on jotakin väliltä 120–170 cm. Alle 148 cm korkeita hepposia saatetaan kutsua poneiksi, mutta sana poni voi asiayhteydestä riippuen perustua joko säkäkorkeuteen tai rotuun. Tiettyjä pieniä rotuja (esimerkiksi islanninhepponen) ei myöskään koosta huolimatta pidetä poni- vaan hepposrotuina.
Hepponen tulee täysikasvuiseksi rodusta ja yksilökohtaisista eroista riippuen 4–6-vuotiaana. Kesyhepponen saattaa elää jopa 50-vuotiaaksi mutta yleensä korkeintaan noin 30-vuotiaaksi. Elinikä vaihtelee suuresti roduittain, ja yleisesti ottaen karaistuneet kylmäveri- ja ponirodut elävät noin kymmenen vuotta vanhemmiksi kuin lämmin- ja täysiveriset. Luonnonvaraiset hepposet menehtyvät huomattavasti nuorempina, ja moni kesyhepponenkin joudutaan lähinnä ruoansulatuskanavan tai hengityselimistön sairauksien tai jalkavaivojen vuoksi lopettamaan 10–20 vuoden iässä.
Ylihepponen

Suomen hevostenjohtaja ei kuitenkaan ole varsinainen harvesteri vaan oikeudelliselta asemaltaan ompelukone.
Normaalikokoinen hepponen ja pikkukoni laitumella. Ihminen on jalostanut satoja erilaisia hepposrotuja.
Mimmi Larsson

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Ann Ellenore Larsson
Syntymäaika: 9. huhtikuuta 1994
Syntymäpaikka: Torsby, Ruotsi
Pelipaikka: hyökkääjä
Pituus: 167 cm
Lempinimi: Mimmi
Seura
Seura: Linköpings FC
Pelinumero: 14
Junioriseurat
–2008: Torsby IF
Seurat
| Vuodet | Seura | O | (M) |
| 2009 | Torsby IF |  |  |
| 2010–2015 | Torsby IF | 89 | (46) |
| 2016–2018 | Eskilstuna United DFF | 66 | (33) |
| 2019– | Linköpings FC | 0 | (0) |
| Yhteensä | Yhteensä | 155 | (79) |
Maajoukkue
| 2009–2011 | Ruotsi U17 | 14 | (2) |
| 2012–2013 | Ruotsi U19 | 18 | (4) |
| 2013–2016 | Ruotsi U23 | 12 | (4) |
| 2016– | Ruotsi | 22 | (6) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 14.7.2019.
Ann (Mimmi) Ellenore Larsson (s. 9. huhtikuuta 1994 Torsby, Ruotsi) on ruotsalainen jalkapalloilija, pelipaikaltaan hyökkääjä. Hän pelaa nykyisin Damallsvenskan-joukkue Linköpings FC:n paidassa, ja hänellä on seuran kanssa sopimus vuoteen 2020. Larsson saavutti Elitettanin mestaruuden vuonna 2014 pelatessaan Mallbackens IF:ssa.
Ura

Larsson Torsby IF:n kasvatti. Hän pelasi seurassa vuoteen 2009 saakka, kunnes siirtyi 2010 Elitettanin Mallbackensiin. Vuonna 2016 Larssonin seura vaihtui Eskilstuna Unitediin. Vuonna 2018 hän siirtyi nykyiseen seuraansa Linköpingsiin. Larsson on edustanut Ruotsin naisten jalkapallomaajoukkuetta vuodesta 2016 alkaen. Hän on vuoden 2019 MM-kilpailujen päättyessä pelannut Ruotsin naisten maajoukkueessa 22 maaottelua ja tehnyt niissä kuusi maalia. MM-kilpailuissa 2019 hän saavutti pronssia ja pääsi vaihtopelaajana kentälle kahdessa ottelussa.
Montana (elokuva)

| Montana> Montana Moon |
| --- | --- |
 Alkuperäinen elokuvajuliste
Ohjaaja:  Malcolm St. Clair
Käsikirjoittaja:  Sylvia Thalberg Frank Butler Joseph Farnham
Tuottaja:  Malcolm St. Clair
Säveltäjä:  Arthur Freed
Kuvaaja:  William H. Daniels
Leikkaaja:  Carl Pierson
Tuotantosuunnittelija:  Cedric Gibbons
Pukusuunnittelija:  Adrian
Pääosat:  Joan Crawford John Mack Brown Dorothy Sebastian Benny Rubin Cliff Edwards
Valmistustiedot
Valmistusmaa:   Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer iTunes
Ensi-ilta:   20. maaliskuuta 1930  30. maaliskuuta 1931
Kesto:  89 minuuttia
Alkuperäiskieli:  englanti
Budjetti:  277 000 USD
Tuotto:  906 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Montana (engl. Montana Moon) on Malcolm St. Clairin ohjaama ja tuottama yhdysvaltalainen draamakomediaelokuva vuodelta 1930. Montanan pääosissa ovat Joan Crawford, John Mack Brown, Dorothy Sebastian, Benny Rubin ja Cliff Edwards. Elokuvan tuotantoyhtiönä toimi Metro-Goldwyn-Mayer.
Montana kuvattiin Kalifornian Idyllwildissa ja Los Angelesin Chatsworthissa. Montana sai ensi-iltansa Yhdysvalloissa 20. maaliskuuta vuonna 1930. Suomessa elokuva sai ensi-illan 30. maaliskuuta vuonna 1931. Montana oli taloudellinen menestys; elokuva tuotti maailmanlaajuisesti 906 000 dollaria 277 000 dollarin budjetista. Yhdysvalloissa elokuva tuotti 751 000 dollaria.
Näyttelijät

| 0 | 1 | 2 |
| --- | --- | --- |
|  Joan Crawford  | … |  Joan "Montana" Prescott   |
|  John Mack Brown  | … |  Larry Kerrigan   |
|  Dorothy Sebastian  | … |  Elizabeth Prescott   |
|  Benny Rubin  | … |  Tohtori Bloom   |
|  Cliff Edwards  | … |  Froggy   |
|  Ricardo Cortez  | … |  Jeffrey Pelham   |
|  Karl Dane  | … |  Hank   |
|  Lloyd Ingraham  | … |  John Prescott   |
|  Mary Carlisle  | … |  Juhlatyttö   |
Aiheesta muualla

Montana Internet Movie Databasessa (englanniksi)
Montana Elonet.
Montana AllMoviessa. (englanniksi)
Mohamed Ali Moncer

| 0 | 1 | 2 |
| --- | --- | --- |

Henkilötiedot
Syntymäaika: 28. huhtikuuta 1991 (ikä 33)
Syntymäpaikka: Sfax, Tunisia
Pelipaikka: hyökkäävä keskikenttä
Pituus: 180 senttimetriä
Seura
Seura: CS Sfaxien
Pelinumero: 12
Seurat
| Vuodet | Seura | O (M) |
| 2010– | CS Sfaxien | 81 (18) |
Maajoukkue
| 2015– |  Tunisia | 5 (1) |
 Seurajoukkueuran tilastot kattavat vain kansalliset sarjat, päivitetty 18. tammikuuta 2015.  Maajoukkueuran tilastot päivitetty 31. tammikuuta 2015.
Mohamed Ali Moncer (s. 28. huhtikuuta 1991 Sfax) on tunisialainen jalkapalloilija. Hyökkäävänä keskikenttäpelaajana pelaava Moncer edustaa Tunisian pääsarjassa pelaavaa CS Sfaxienia.
Seurajoukkueura

Moncer aloitti pääsarjauransa kaudella 2010–2011 CS Sfaxienin riveissä. Hän oli saavuttaa jo tulokaskaudellaan CAF Confederation Cupin mestaruuden Sfaxienin riveissä, mutta joukkue hävisi loppuottelussa FUS Rabatille 3–2. Kaudella 2012–2013 Moncer oli voittamassa Tunisian mestaruutta.
Maajoukkueura

Moncer pelasi ensimmäisen maaottelunsa Tunisian paidassa 11. tammikuuta 2015 Algeriaa vastaan.
Maajoukkueura > Afrikan-mestaruuskisat 2015

Moncer pelasi ensimmäiset arvokisansa vuoden 2015 Afrikan kisoissa. Hän teki kisojen avausottelussa 1–0 maalin Kap Verdea vastaan.
Mk 84

Mk 84 pommi.
Mk 84 on yhdysvaltalainen sirpalepommi. Pommi otettiin käyttöön 1960-luvulla Vietnamin sodan aikana. Pommista tuli yleisesti käytetty raskas lentopommi. Pommin pituus on 3280 mm ja halkaisija 458 mm. Sen nimellispaino on 925 kg (eli 2 039 naulaa; toisen lähteen mukaan 1 970 naulaa). Pommin todellinen paino vaihtelee jonkin verran käytetyn sytyttimen ja siivekkeiden mukaan. Pommin latauksena on 429 kiloa tritonaalia. Pommin yksikköhinta on 3 100 Yhdysvaltain dollaria.
Reutersin mukaan Yhdysvallat on toimittanut 14 000 Mk 84 -pommia Israeliin kesäkuun 2024 loppupuolelle tultaessa, meneillään olevan Israelin ja Palestiinan valtion Gazan kaistalla toimivan islamilaisen vastarintajärjestö Hamasin välisen Gazan sodan (2023–) aikana.
Mk 101 Lulu

Mk-101 Lulu ydinsyvyyspommi
Mk-101 Lulu oli ilmasta pudotettava ydinräjähteen sisältänyt syvyyspommi. Sen kehitti Yhdysvallat kylmän sodan aikana 1950-luvulla. Se käytti W34-ydinkärkeä, jonka räjähdysteho oli 11 kilotonnia TNT:tä. Yhdysvaltain laivasto otti aseen palveluskäyttöön sukellusveneiden torjuntaan vuosina 1958–1971. Arviolta 600 yksilöä tämän tyypin ydinaseita tuotettiin.  Siitä oli viisi eri versiota. Asetta myös varastoitiin Yhdysvaltojen ulkopuolelle NATO-maiden varastoihin, mutta amerikkalaisten joukkojen valvontaan. 
Se voitiin pudottaa ainakin Avro Shackleton, Lockheed P-2 Neptune ja Lockheed P-3 Orion pommikoneista.
Aseen pituus oli 229 cm, halkaisija 46 cm ja se painoi 540 kg.
Pommissa ei ollut kehittyneitä turvajärjestelmiä, vaan jos toimintakuntoon viritetty Mk-101 Lulu vieri laidan yli sotalaivan kannelta, se räjähti upottuaan asetettuun räjähdyssyvyyteen (siinä ei ollut vapaan pudotuksen tunnistinta, joka olisi huomannut milloin se pudotettiin lentokoneesta).
Mk-101 Lulun korvasi yleiskäyttöinen B57-ydinpommi 1960-luvulta alkaen. B57:tä voitiin käyttää sekä maakohteiden strategiseen pommitukseen että syvyyspommina sukellusveneitä vastaan. Nykyisin ydinräjähteitä ei suunnitella enää käytettävän sukellusveneiden torjuntaan. Ydinasevallat Yhdysvallat, Britannia, Ranska, Venäjä ja Kiina poistivat kaikki sukellusveneitä vastaan tarkoitetut ydinaseet palveluskäytöstä vuoden 1990 tienoilla.
Käännös suomeksi
Mirka Dettmann

| Mirka Dettmann> Henkilötiedot |
| --- | --- |
Koko nimi:  Mirka Dettmann (o.s. Jarchovská)
Syntynyt: 1. helmikuuta 1972 (ikä 52) Jaroměř, Tšekkoslovakia
Kansalaisuus:   Tšekki    Suomi
Koripalloilija
Pelipaikka:  Takamies
Pituus:  172 cm
Pelaajaura
Seurajoukkueet
   2007–2008 2010–2011:  BG Dorsten TSV Wasserburg BC Marburg Espoo Team Espoo Basket Team
Maajoukkueet
:   Tšekki
Valmennusura
2012–:   Suomi (apuvalm.)
Aiheesta muualla
FIBA
Mirka Dettmann (o.s. Jarchovská, s. 1. helmikuuta 1972 Jaroměř, Tšekkoslovakia) on tšekkiläis-suomalainen koripallovalmentaja ja kilpauransa päättänyt koripalloilija.
Mittavan pelaajauran tehnyt Jarchovská, myöhemmin Dettmann, pelasi muun muassa saksalaisjoukkueissa ja naisten Euroliigassa sekä naisten EuroCupissa. Vuonna 2010 hän palasi suomalaiseen Espoo Basket Teamiin, jossa hän oli pelannut myös kaudella 2007–2008. Hän saavutti Espoossa Suomen cup-mestaruuden vuonna 2010, SM-pronssia vuonna 2011 ja Suomen cupin hopeaa vuonna 2007.
Tšekin naisten maajoukkueessa Jarchovská pelasi vuosien 1995, 1997, 1999 ja 2001 EM-turnauksissa. Tšekki sijoittui parhaimmillaan viidenneksi vuonna 1999.
Pelaajauransa jälkeen Dettmann on toiminut valmentajana pääkaupunkiseudulla. Vuodesta 2012 lähtien hän on toiminut Suomen naisten maajoukkueen apuvalmentajana.
Dettmann tapasi aviomiehensä, koripallovalmentaja Henrik Dettmannin Saksassa. He asuvat nykyisin Kauniaisissa, ja heillä on kaksi lasta.